钦定古今图书集成/历象汇编/岁功典/第033卷 > 《酌中志略》 > 永平府
## 钦定古今图书集成/历象汇编/岁功典/第033卷 > 《酌中志略》 > 永平府

季春月朔占值清明，草木荣茂；值谷雨，黍稷丰盛。是
日及次日雨，主旱。三日屋地不平，取土垫之吉。种宜
葫芦，多且大也。十四日俗称城隍神生日，竞设赛焉。
或有夜祭三皇，享胙瞽者唱饮达旦。下旬八日祀东
岳庙，俗为大帝诞辰也。男妇有为父母兄弟赛愿，顶
纸马，敛衣束身出户，且行且拜，亲众鼓吹，随及庙乃
止，并曰“拜庙。”《山海》则拜于天妃庙。谷雨，书朱符禁蝎。
又占月初三四见新月，语曰：“月儿张弓，少雨多风，月
儿仰瓦，不求自下。”为甚验焉。